钦定古今图书集成/历象汇编/岁功典/第078卷 > 凤箫吟〈九日〉 王之道
## 钦定古今图书集成/历象汇编/岁功典/第078卷 > 凤箫吟〈九日〉 王之道

雨溟濛，年年今日，农夫共卜时丰。登高随处好，银屏
突兀，南峙对三公。真珠团露菊，更芙蓉、照水匀红。但
华发衰颜，不堪频鉴青铜。　相逢行藏休借问，且徘
徊、目送飞鸿。十年湖海，千里云山，几番残照凄风。蟹
螯麤似臂，金英碎、琥珀香浓。细读《离骚》，为君一饮千
锺。

花、无复少年狂。　黄菊擎枝重，红茱湿露香。扁舟随
雁过潇湘。遥想莱庭、应恨不同觞。